text: Kunder blanket af af Tønder Bank
  03 november 2012 kl. 17.14
  Tønder Banks krak kommer kun en måned efter, at banken solgte kapitalbeviser for 30 millioner kroner til bankens kunder uden at følge reglerne for forbruger- og investor beskyttelse. Pengene er i dag tabt, og mange kunder sidder tilbage med tab på over 100.000 kroner.
  Susanne og Brian Jensen fra Løgumkloster er blandt mange hundrede kunder, der er blevet blanket af af Tønder Bank. De har tabt 130.000 kroner på kapitalbeviser.
  Finanstilsynet har påtalt, at banktilsynet ikke har overholdt grundlæggende regler for investor- og forbrugerbeskyttelse.
  Familien har en meget lav risikoprofil på deres pensionsopsparing. Alligevel lokkede banken dem til at købe højrisiko papirer som kapitalbeviser. 
  Allerede i foråret forsøgte Tønder Bank at blive sammenlagt med en anden mindre bank, men den sagde nej tak.
  Salget af kapitalbeviserne i september var et sidste desperat forsøg på at dække over sminkede regnskaber.
  Finanstilsynet mener, at investorerne har har en god sag, hvis de sagsøger direktion og bestyrelse i den krakkede bank.
  Susanne og Brian Jensen vil forsøge at samle andre investorer til et sagsanlæg.
  